

# JÕELÄHTME VALLAVALITSUS

**Elektrilevi OÜ**

Tatjana Närep

tatjana.narep@elektrilevi.ee Teie 27.11.2024 nr JV-MAA-1/6428

**Transpordiamet**

info@transpordiamet.ee Meie 21.01.2025 nr 5-5/5462-3

**Sundvalduse seadmise taotlusele esitatud vastuväidetele ja ettepanekutele seisukoha küsimine**

Elektrilevi OÜ esitas sundvalduse seadmise taotluse (27.11.2024 nr JV-MAA-1/6428) Kungla kinnisasjale (katastritunnus 24504:008:0380, registriosa number 270902). Nimetatud taotluses on kajastatud, et kinnisasja osa, millele sundvalduse seadmist taotletakse, esineb ka Transpordiameti maavajadus seoses riigimaantee rekonstrueerimise projektiga.

Jõelähtme Vallavalitsus kaasas 06.12.2024 kirjaga nr 5-5/5462-1 menetlusse kinnisasja omaniku ning maaomaniku esindaja esitas 13.01.2025 e-kirjaga taotlusele oma seisukoha, vastuväited ning ettepanekud.

Jõelähtme Vallavalitsus mõistab maaomaniku esindaja seisukohta selliselt, et sundvalduse seadmine ja selle alusel kinnisasjale maakaabelliini rajamine vähendab talle kuuluva kinnisasja hüvitusväärtust hiljem toimuvas sundvõõrandamise menetluses Transpordiameti poolt ning seetõttu peaks kinnisasja avalikes huvides omandamise menetlus toimuma koheselt või vastasel juhul tekib maaomanikule sundvalduse seadmise tõttu saamata jääv tulu sundvõõrandamise menetluses.

Edastame Teile maaomaniku vastuse koos lisadega ning palume taotlejal kujundada maaomaniku esindaja poolt esitatud väidete kohta oma seisukohad.

Transpordiametilt palume teavet selle kohta, kas Elektrilevi OÜ poolt soovitavat elektriprojekti ellu viies Kungla kinnisasjal, sh Elektrilevi OÜ kasuks sundvalduse seadmine enne kinnisasja sundvõõrandamist Transpordiametile, vähendab sundvõõrandamisel määratavat hüvitusväärtust ning kui jah, siis millises ulatuses (nt protsentuaalselt väljendatult)?

Arvamuse sundvalduse seadmise taotlusele esitatud vastuväitele ja palutud teabe ja selgitused palume Teil esitada e-kirja teel aadressile kantselei@joelahtme.ee **hiljemalt 14.02.2025.**

Lugupidamisega

(allkirjastatud digitaalselt)

Andrus Umboja

vallavanem

Lisad: 1. Sundvalduse seadmise taotlus

 2. Kungla omaniku esindaja seisukoht

 3. Gildemann volikiri